Com formar-hi part? - ALCAIB - Associació de Llicenciats/des en Ciències Ambientals de les Illes Balears\nCom formar-hi part?\nQuè heu de fer en cas d’estar interessat/da?\nEn el cas d’estar interessat/da en formar part de la Llista Oficial de pèrits ambientals que l'ALCAIB envia anualment al Departament de Justícia de les Illes Balears, cal fer-nos-ho saber i enviar-nos les següents dades:\nNúmero d'associat/da a ALCAIB\nCòpia del contracte de l'assegurança de responsabilitat civil professional\nLlicenciatura o Grau en Ciències Ambientals\nCurs de Peritatge Ambiental, realitzat en qualsevol de les seves modalitats: presencial, semi-pesencial o online\nPodeu fer la sol·licitud per inscriure-us a la borsa de pèrits ambientals a través del correu:\nL'actualització d'aquest llistat es realitza a finals d'any (realitzant el corresponent anunci anual). El Departament de Justícia s'encarrega de trametre la Llista Oficial de pèrits de l'ALCAIB a la base de dades de tots els partits judicials de les Illes Balears.\nConsideracions finals per tal d’oferir un millor servei a l’administració de justícia i a tots els professionals\nFinalment, cal dir que la inclusió o no en les esmentades llistes és totalment voluntària. Per tant, des del moment en el qual un professional accedeix a aquestes llistes està subjecte a la possibilitat que sigui cridat per un òrgan jurisdiccional del partit judicial on ha declarat la seva voluntat de treballar.\nEn cas que així sigui, la Llei 1/2000 únicament preveu que el pèrit pugui excusar-se d'acceptar el càrrec si al·lega una causa justa i el jutge o tribunal l'admet. No obstant això, al Departament de Justícia arriben periòdicament queixes dels òrgans judicials que no poden nomenar un pèrit perquè els consultats declinen l'oferiment tot i formar part de les llistes.\nAbans de declinar un oferiment d'aquest tipus és recomanable que us poseu en contacte amb l'ALCAIB, atès que us pot servir per resoldre dubtes sobre la realització d'un peritatge i fins i tot permetre-us continuar amb la tasca encomanada.\nPer això, us demanem que aquells professionals que us inclogueu a la Llista Oficial de Pèrits ambientals de l'ALCAIB realment tingueu la disponibilitat necessària per tal de, si sou cridats per un òrgan judicial, i disposeu dels coneixements adequats a l'objecte del dictamen, pugueu acceptar-ne l'encàrrec.


Sant Martí de Brocà | Natura Local\nLlogaret de Brocà, poble de la vall citat el 839 pertanyent al comtat de la Cerdanya. Els masos envolten l'església de Sant Martí. A sobre tenim cal Galló, més a ponent cal Rotllan (s. XVII) i Clarà; per sota, cal Cosí i Vilalta, tots amb els seus plans i pastures.\nEsglésia romànica (s. XII) de nau única, coberta amb volta de canó lleugerament apuntada i capçada per un absis semicircular. Posteriorment s'hi obriren dues capelles laterals que van transformar la planta en creu llatina.\nTot i que consta que era propietat del monestir de Sant Llorenç, prop de Bagà, originalment era l'església del castell de Brocà i després esdevingué parròquia. Fou consagrada el 1081. Fou reformada durant els segles XVIII i XIX.\nEns ha agradat l'ambient frescal que ens regalen els grans freixes del seu voltant.


Publicat per Marion a 21:40\njpmerch 19 de maig de 2013, a les 22:00\nAquestes ampolles també solucionaven els possibles problemes de sobrepés.\nMarion 19 de maig de 2013, a les 22:03\nPosats a inventar... per què no? :))\nGarbí24 19 de maig de 2013, a les 22:08\ncoi i entra per la seguretat social? Perque aniréa fe unes receptes....m'anirà bé per fer treballs verticals.\nMarion 19 de maig de 2013, a les 22:33\nVerticals, horitzontals, del dret, del revés... el que vulguis. Beneficis de l'avançament de les ciències!!\nAix... qui pogués avançar una mica la màquina del temps?\nSílvia 19 de maig de 2013, a les 22:54\nQue ben escrit! És totalment versemblant, està explicat amb tanta naturalitat que m'he apuntat el nom de la dosis per si de cas ;)\nJosep 19 de maig de 2013, a les 23:15\nMarion 19 de maig de 2013, a les 23:48\nEl món seria més fàcil amb la Grav-05, haurem de preguntar als qui amaguen la fórmula.\nAprofito per donar-te la benvinguda al meu raconet. :)\nUn plaer, rebre un elogi de la teva part.\nXeXu 20 de maig de 2013, a les 0:15\nA tot això, el que més em preocupa de tot plegat és... al 2050 encara hi haurà despertadors?? Vaja...\nBromes a part, molt imaginatiu, t'has inventat tot un sistema anti-gravitacional, qui sap si seràs visionària i d'aquí un temps tindrem alguna substància així. Recorda aquest relat i si cal patenta el nom! Seguim buscant maneres de fer-nos rics, no?\ncantireta 20 de maig de 2013, a les 0:56\nOstras... si me trobo algú escalfant-se lo cafè a les bombetes de la làmpada me moro del susto!!\nBo, bo, nena!! :))\nHelena Bonals 20 de maig de 2013, a les 10:58\nLa teva manera d'escriure ja és força ingràvida!\nSícoris 20 de maig de 2013, a les 17:58\nMolt ben escrit, imaginatiu... i em fa por que, fins i tot, visionari\nMarion 20 de maig de 2013, a les 19:46\nOstres, no havia pensat en la patent, tens raó!\nJejeje, encara seré jo la que faré la primera pela... bé, la segona, està clar, però ja estaria prou bé. ;)\nMarion 20 de maig de 2013, a les 19:50\nRes d'espantar-se, li demanes que et faci un altre cafè per a tu i la feu petar una mica, que una bona xerradeta sempre va bé.\nMarion 20 de maig de 2013, a les 20:06\nIngràvida, agosarada, pausada, retòrica, apagada, excèntrica, equilibrada, exagerada... tot depèn del dia i de l'instant precís en què em poso a escriure. Va com va, això.\nT'agraeixo molt el comentari i, si tal com dius tu, sóc una mica visionària, quan arribem al 2050 em sentiré molt orgullosa d'haver escrit aquest post. Si és que no faig catúfols, clar, jajaja...\nmontse 21 de maig de 2013, a les 19:57\nUn relat amb un punt gravitatori descomunal.\nAnònim 21 de maig de 2013, a les 21:18\ntambé funcionen per a patinar, anar amb bici, esquiar,...? Potser hauria de demanar la dosi màxima, però.\nUnknown 22 de maig de 2013, a les 0:30\nBé! Si em dones la fòrmula de les pastilles la capgiraré i la vendré als astronautes. Tot es posar-s'hi. Bon relat futurista!\nMarion 22 de maig de 2013, a les 20:06\nPotser a tots ens aniria bé tenir aquest puntet gravitatori, no trobes?\nJo em prendria la fórmula sense ni pensar-m'ho i, després, provaria de patinar, anar en bici, esquiar i tot el que em vingués de gust fer. Aix... m'encantaria!!!\nMoltes gràcies per l'elogi!\nElls més aviat necessitaran la Antigrav-05, però tal com dius, tot és posar-s'hi i de ben segur que descobreixes la fòrmula.\nMe n'alegro que t'hagi agradat el relat.\nRafel 22 de maig de 2013, a les 21:12\nBona descripció futurista, en aquesta casa pujar-se per les parets no és un problema.\nMarion 22 de maig de 2013, a les 21:16\nAquesta és la intenció de la Grav-05. Qui la inventi es farà d'or!\nElfreelang 25 de maig de 2013, a les 13:20\nMolta imaginació! espero que no adoptin l'invent! Molt bon relat!\nMarion 26 de maig de 2013, a les 18:26\nMoltes gràcies, t'agraeixo el comentari. Em sembla que hauré de potenciar més la meva imaginació...


Cursos presencials o per videoconferència\nEls cursos presencials d'AutoCAD Map 3D els realitzem a les mateixes instal·lacions del client per a la seva major comoditat, evitant així desplaçaments i pèrdua de temps.\nAvui dia, la forma més utilitzada per realitzar els cursos d'AutoCAD Map 3D és per videoconferència entre el professor i els alumnes. És la millor manera d'optimitzar temps i recursos, ja que la mateixa formació presencial amb els seus mateixos continguts i metodologia es realitza per videoconferència mitjançant Skype o similar, aprofitant molt més el temps de treball i estudi.\nEls temaris utilitzats en els cursos d'AutoCAD Map 3D van des dels bàsics i genèrics als totalment adaptats a les necessitats i temàtica de treball de la teva empresa. Durant el curs fem servir els seus propis casos pràctics, sabem que la millor manera d'aprendre és amb el treball del dia a dia.\nTots els nostres cursos d'AutoCAD Map 3D tenen:\nTemaris a mida\nLa formació es centra exclusivament en els temes que resultin més útils per als tipus de projectes que la teva empresa sol desenvolupar per als seus clients.\nDurant el curs, realitzem pràctiques sobre projectes propis utilitzant models del teu treball diari\nAdaptem l'horari de les sessions de formació a la teva disponibilitat, per interferir el mínim en les teves tasques diàries de l'oficina\nFacilita que els alumnes puguin participar activament a les classes plantejant dubtes i el professor pugui treballar conjuntament amb ells per resoldre'ls\nPaga per hores de formació i no per alumne: pots apuntar al curs a diverses persones del teu equip pel mateix preu\nCada alumne rep un certificat individual i personal conforme ha assistit al curs\nSol·licita informació per crear un curs d'AutoCAD Map 3D a mida per la teva empresa\nHe llegit i accepto la Política de privacitat de Dolphin Tecnologías\nEmpreses a les que hem impartit cursos d'AutoCAD Map 3D


Entorn de la 13:53 hores s’ha declarat un incendi en una nau industrial en la localitat de Sollana. Es tracta d’una fàbrica de fusta abandonada amb molt material combustible. En aquests moments, treballen 18 efectius del Consorci Provincial de Bombers d’Alzira, torrent, Catarroja, Silla,Cullera, l’oficial de guàrdia i el cap del sector.\nDe moment, es desconeixen les causes de l’incendi en aquesta nau industrial. La Policia Local ha recomanat als veïns que tanquen les seues finestres. De moment, els diferents efectius segueixen treballant en aquests moments en la zona per a controlar-ho el focus de l’incendi.\nEls efectius continuen treballant en l’extinció de l’incendi. Es cremen restes de poda, fustes, brossa… S’està cremant la part est de la nau i es tracta de contenir el foc perquè no afecte a la part oest ni a altres camins que limiten amb altres naus industrials. El vent està dificultant les tasques d’extinció però s’espera que afluixe a última hora de la vesprada.


agullainquieta: La meva primera nina!\nPublicat per agullainquieta a 10:33\nLourdes 26 de setembre de 2012 a les 10:40\nEs monísima, porta un banyador molt maco, i els cabells m'encantan. No semble que sigui la primera nina que fas, està perfecta. T'has apuntat al SAL de tralalá també ???? i veig que a uns quans SALS mes, ets una màquina. Una abraçada.\nagullainquieta 26 de setembre de 2012 a les 11:06\nSí, jo també m'he apuntat al Sal del Club Tralalá, però encara no he rebut els patrons. Suposo que m'arribaran un dia d'aquests. El fa il·lusió perquè també serà el primer.\nSílvia 26 de setembre de 2012 a les 15:47\nLes pors a la brossa,no serveixen per a res!!!! T'ha quedat perfecta, com tot el que tu fas, i no és amor de filla... Jo ja he acabat la meva, a veure si t'agrada...\nohlalamavieenrose 27 de setembre de 2012 a les 23:36\nT'ha quedat fantàstica la nina i si la primera t'ha quedat així de bé, no vegis com et quedaràn les pròximes Aquesta nina és molt simpàtica amb banyador i flotador inclosos.\nISA 28 de setembre de 2012 a les 9:34\nT´ha quedat molt, pero que molt bé. No sembla que sigui la primera. De debo. Si alguna vegada decideixes fer clases jo m'apunto.\nMaria Jesus 29 de setembre de 2012 a les 0:22\nEs supersimpatica i molt mona, no m'ho crec que sigue la primera!!!


per Redacció - Fotografia: Ajuntament d'Alcarràs 17/01/2017 00:00h\nLa multitudinària Festa del Porc donarà el tret de sortida a la Festa Major d'Hivern d'Alcarràs| Redacció - Fotografia: Ajuntament d'Alcarràs\nLa Festa Major d'Hivern d'Alcarràs ja escalfa motors. I la Festa del Porc serà l'acte que donarà el tret de sortida a quatre dies de celebració -19, 20, 21 i 22 de gener. Quatre jornades en les que es fusionaran les activitats familiars, els esports, els concerts populars i els actes més tradicionals.\nLa Festa del Porc arribarà dijous, dia 19 de gener, a partir de les 19.00 hores, a les Escoles de Baix. Com cada any, l'Associació de les Mestresses de Casa elaboraran entrepans que es vendran a un preu d'un euro en aquest mateix recinte.\nUn altre dels plats forts de la celebració arribarà divendres, dia 20 de gener, a partir de mitjanit al Pavelló Polivalent, amb el concert d'Oques Grasses i Albercocks. Tot i que la nit no s'acabarà amb aquestes dos actuacions, sinó que continuarà amb DJ Bleizy fins a la matinada.\nI això no és tot. Fins a una vintena d'actes d'allò més diversos s'han programat a la vila d'Alcarràs durant els propers dies. La Festa Major d'Hivern d'Alcarràs és una celebració adaptada a tots els públics i una de les festes més concorregudes del Baix Segrià.\nDetinguts quatre joves per robar una cafetera i ampolles de licor al bar de les piscines de Torres de Segre


Jornada informativa sobre els serveis de la FAGIC el 16 de maig a Reus\nLa Federació d’Associacions Gitanes de Catalunya (FAGIC) ha posar en marxa un seguit de jornades itinerants pel territori per tal d’informar sobre els diferents serveis que posa a disposició de la comunitat gitana, així com recollir les necessitats de les diferents regions catalanes. El proper dia 16 de maig, la sessió se celebrarà a Reus durant tot el dia, i amb la participació dels tècnics en les àrees d’habitatge, assessoria jurídica, inserció laboral i salut.\nLa cita serà al barri de Sant Josep Obrer, al Centre Cívic Mas Abelló, el dia 16 de maig, de 10 a 13.30 h del migdia, i de 16.30 a 18 h de la tarda. Hi seran presents les tècniques de cadascuna de les àrees, que detallaran les accions que ja s’estan realitzant i altres possibilitats de col·laboració amb la federació. L’objectiu de la iniciativa és també establir un diàleg amb els assistents i conèixer quines són les seves demandes, per tal d’intentar ajustar l’oferta o plantejar la necessitat de noves iniciatives.\nLa jornada a Reus s’ha organitzat amb el suport de les següents entitats: Associació Gitana Sant Josep Obrer, Associació Integració Cultural Gitana de Reus, Associació Gitana de Constantí i l’Associació Sociocultural Gitana de la Canonja.\nEl calendari de les noves jornades informatives s’anirà publicant a la pàgina web de la Fagic.\nLa FAGIC impulsa el projecte educatiu Story_s a Catalunya


Alberto Jiménez, nou fitxatge de 'Servir y proteger'\nAlberto Jiménez s'incorpora a la cinquena temporada de 'Servir y proteger', a TVE\nL'actor, que compta amb més de 20 anys de trajectòria, és el nou fitxatge de la sèrie diària de La 1\nMadrid 30 de de novembre del 2020. 18:12\n‘Servir y proteger’ continua la seva etapa a TVE com un dels productes més sòlids del canal a la seva franja vespertina. Després d’estrenar la cinquena temporada el mes de setembre, la sèrie diària continua sorprenent amb noves trames i incorporacions per mantenir l’atenció de la seva ferma base de seguidors. Un d’aquests últims fitxatges és Alberto Jiménez, segons ha conegut en exclusiva YOTELE.\nAmb de 20 anys de carrera a la seva esquena, l’actor ha treballat en més de 40 títols cinematogràfics i compta amb una extensa trajectòria a la televisió. ‘El bola, ‘Mar adentro’ o ‘Noviembre’ són algunes de les pel·lícules en què ha participat.\nA la petita pantalla, Jiménez ha format part del repartiment de sèries mítiques com ‘Los hombres de Paco’, ‘Amar es para siempre’ o ‘El ministerio del tiempo’, així com en la ficció internacional ‘La reina del sur’, protagonitzada per Kate del Castillo.\n‘Servir y proteger’ reuneix més d’1 milió d’espectadors\n‘Servir y proteger’ va començar la seva cinquena temporada a La 1 amb un esdeveniment que va marcar un abans i un després en la sèrie i en les vides dels seus protagonistes: la mort d’Alicia Ocaña (Andrea del Río) després de la fuga de Vlado Khan (Joan Negrié).\nLa confessió d’un comensal de ‘First Dates’ sobre la seva nit més boja: «Vaig guanyar el concurs dels calçotets molls»\n‘Salvados’ torna amb Pablo Iglesias: «M’he adonat que ser en el Govern no és ser en el poder»\nAntena 3 ofereix diumenge un nou episodi de ‘Mi hija’: L’Öykü confessarà al seu pare la seva malaltia\nA més, en aquesta tanda de capítols, la comissària es veu amenaçada per l’aparició d’un misteriós assassí de policies. Un autèntic malson per a tothom, ja que qualsevol es podria convertir en la pròxima víctima.\n‘Servir y proteger’ acumula 800 capítols emesos després de la seva estrena l’abril del 2017. La sèrie, produïda per Plano a Plano, suma actualment una mitjana del 9,7% de quota de pantalla amb més d’1 milió d’espectadors diaris. A més, és l’emissió de la cadena més vista en diferit.\nDol en la cultura Mor el músic Joan Eloi VIla, popular per les seves aparicions amb Buenafuente\nFC BARCELONA 2 - 3 ATHLETIC Williams li pren la Supercopa al Barça\nRuptura inesperada Bertín Osborne i Fabiola Martinez se separen després de 20 anys junts\nEn un restaurant a mitjanit Froilà disfruta de la nit madrilenya i se salta el toc de queda\nAjornament electoral El txa-txa-txa de Puigdemont i Aragonès\nPandèmia de Covid-19 Sanitat pressiona perquè les autonomies endureixin les mesures abans d’un tancament total


El País Valencià protagonista d’una nova Europa - Fundació Nexe\nJe n’ai plus de patience en réserve pour cette Europe où l’automne a le visage de printemps et le printemps odeur de misère. Mais j’imagine avec délices cet autre pays où l’été écrase tout, où les pluies d’hiver noient les villes et où, enfin, les choses sont ce qu’elles sont.\n(Le Malentendu, Albert Camus)\nEuropa ha estat històricament per al valencianisme una esperança democratitzadora, un anhel de reconeixement del nostre dret a ser poble; fins i tot, va arribar a convertir-se, en el nostre imaginari col·lectiu, en una heroïna salvadora que ens alliberaria d’un estat espanyol centralista i opressor de les nostres llibertats. Ja podem, però, començar a despertar!\nLa Unió Europea s’ha convertit en la unió dels interessos d’estats i d’empreses multinacionals. Finalment, els poderosos de sempre han construït unes institucions a la seua mida i les utilitzen per a mantindre l’estatus actual i per al benefici propi. La signatura de tractats comercials com el CETA, que no respecten la legislació pròpia de cada estat i que sols beneficien a grans empreses, o la permissivitat a l’entrada de productes agrícoles des de Sud-àfrica o Marroc, que perjudiquen directament els agricultors europeus, especialment els valencians, són bons exemples d’aquest ús partidista de les institucions europees. Unes institucions que, per una altra banda, no actuen amb la contundència necessària a l’hora de fer complir els seus acords als estats membres, com podem comprovar en la passivitat de la Comissió Europea davant de l’incompliment reiterat per part de l’estat espanyol de les recomanacions d’invertir en infraestructures com ara el corredor mediterrani, considerat prioritari per aquesta comissió.\nAllò que ens contaven de l’Europa de les persones eren sols paraules buides de contingut real. Les institucions europees han demostrat, en la gestió de la greu crisi migratòria que vivim, un grau d’insensibilitat cap a les persones que més ho necessiten preocupant, negant-los l’auxili fins al punt de negociar l’externalització de les fronteres amb països que no respecten els drets humans.\nFinalment, l’Europa dels pobles que es trobava en la base de la formació de la Unió Europea també ha resultat una enganyifa. Aquesta és una Europa que propugna com a eix fonamental de la seua política el principi de subsidiarietat, però que, al mateix temps, nega la sobirania dels pobles i el seu dret a l’autodeterminació, com ara en el cas de Catalunya o Escòcia.\nTanmateix, el moviment valencianista és i serà profundament europeista. Perquè la Unió Europea ha representat també un gran avanç per al respecte dels drets humans, per a la lliure circulació de persones, d’idees i de pensament; és una oportunitat de creixement immillorable per a les exportacions de les nostres empreses, un garant de l’estabilitat democràtica i una font de recursos econòmics per a infraestructures ben necessàries. Hem de ser capaços de recuperar aquest esperit, aquesta espenta. Europa ens necessita i el País Valencià ha de passar de mer espectador a ser un dels actors principals de la construcció d’una nova Unió Europea.\nDes de la Fundació Nexe, juntament amb altres fundacions europees, apostem per aquesta idea; per això, el pròxim 1 d’abril serem a #Katowice17 amb els companys del Centre Maurits Coppietters i de l’Aliança Lliure Europea treballant, des d’una perspectiva de l’esquerra sobiranista, perquè siga possible #AnotherEurope. La nostra és una Europa solidària, que defensa els drets de les persones, que promou la diversitat cultural i lingüística, que lluita per aconseguir una veritable justícia social i que és respectuosa amb el medi ambient; en definitiva, que treballa per construir un futur millor per a totes i tots.\nEn les nostres mans està que aquesta siga l’Europa del futur, perquè Europa som nosaltres i és la nostra responsabilitat construir-la.


28.04.2014 - 07:48\nLa Comunitat de Madrid ha fet saltar totes les alarmes docents aquesta setmana amb la presentació de la seva reforma de la formació dels mestres. El PP proposa que tots els titulats universitaris (de filologia o d’història, per exemple) puguin exercir de mestres de Primària si passen les oposicions corresponents. Una bomba que ha fet esclatar els ànims de sindicats, pedagogs i comunitat educativa madrilenya, però que amaga tota una sèrie de canvis en els estudis universitaris dels docents que té similituds amb el pla de millora de la formació de mestres impulsada a Catalunya.\nTant a Catalunya com a Madrid, l’objectiu és augmentar la qualitat de la docència i, de retruc, el funcionament del sistema educatiu. A tots dos llocs s’han posat d’acord els respectius governs i la gran majoria d’universitats -a Madrid falta la Complutense-, però no coincideix el camí emprès per cada comunitat per aconseguir el salt qualitatiu. En concret, destaquen tres similituds -amb matisos- i dues diferències.\nCal dir, també, que en cas madrileny el projecte és encara a les beceroles -a Catalunya ara farà un any que es va presentar-. En la seva presentació, el president Ignacio González va explicar-ne els detalls, però no s’ha fet públic encara cap document. Com en el cas català, tanmateix, de moment els principals canvis se centren en augmentar l’exigència en l’accés als graus d’educació.\nA Catalunya, a més a més, el programa de millora i innovació en la formació de mestres ha impulsat un doble grau d’educació infantil i primària, i ha posat en marxa ja diversos grups de recerca dels quals n’han de sortir les millors propostes per a renovar els estudis de magisteri. En aquests equips hi participen fins a 400 docents, i ja s’han presentat 53 projectes de millora de la formació que s’hauran de votar abans no acabi l’actual curs acadèmic.\nEn aquesta llista de similituds i diferències no hi consten detalls de la formació encara per desenvolupar tant a Catalunya com a Madrid, com el replantejament del període de pràctiques amb la intenció de potenciar-lo. Aquest és un eix fonamental de la millora de la formació tant aquí com a la capital de l’Estat, segons reconeixen els seus impulsors, però encara no se’n coneixen les propostes.\nTots els graduats, candidats a mestre.\nAquest ha estat el titular de tots els mitjans de comunicació aquesta setmana, tot i que no té tant a veure amb la formació sinó amb la contractació dels docents. I és la principal diferència respecte del la proposta catalana. Madrid ha demanat al Govern central -que és qui té les competències al respecte- que faci possible que qualsevol titulat universitari pugui accedir a una plaça de mestre de Primària si aprova les oposicions.\n“Ni ens ha passat pel cap fer una cosa així”, expressa Miquel Martínez, coordinador del programa de millora i innovació de la formació inicial dels mestres a Catalunya, impulsat pel Consell Interuniversitari de Catalunya. “En primer lloc perquè seria una falta de respecte cap als graduats en educació, i en segon lloc perquè tothom està d’acord en què cal intensificar el treball de les competències dels mestres, amb una formació psicopedagògica potent que no té res a veure amb un curset que pugui fer un llicenciat durant un any”, sentencia. Martínez creu que la proposta del PP madrileny faria retrocedir dues dècades el model.\nEls motius reals -més enllà de la suposada captació dels millors professionals- que han empès el Govern de Madrid a proposar aquesta reforma podrien ser dos, segons ha publicat aquest divendres El País en un reportatge. D’una banda, el fet que l’any 2012 un 85% dels opositors a mestre de Primària van suspendre la prova de coneixements bàsics. De l’altra, la manca de docents amb domini de l’anglès per a la seva xarxa d’escoles bilingües. Amb aquest canvi, podria contractar mestres provinents de filologia anglesa o traducció i interpretació.\nCanvis en el currículum.\nEl Govern regional i les universitats madrilenyes han inclòs en el seu pacte la voluntat d’adaptar i millorar el currículum del grau d’educació, una anunci que de moment s’ha quedat com una declaració d’intencions, perquè no s’ha entrat en detall.\nEn la renovació catalana de la formació dels docents, tanmateix, no es considera que el canvi del currículum hagi d’aportar una millora substancial de la preparació dels mestres. “No és tant el pla d’estudis com el model formatiu: com s’enfoquen les pràctiques, com es millora l’assoliment de les competències de llengua o matemàtiques…”, explica Martínez. “S’ha de buscar un model orientat a l’activitat que haurà de fer el mestre quan surti de la universitat, més dedicat a preparar l’aprenentatge dels infants que no pas a l’expertesa del docent”. En aquest sentit Martínez considera “relatius” els efectes d’un canvi de currículum, i insisteix en l’enfocament de les competències dels docents: “Cal més presència del que serà la pràctica a l’aula: per exemple, la formació en el treball amb les famílies o la cooperació a nivell de claustre”.\nSimilituds (amb matisos)\nNota mínima de selectivitat el curs vinent\nTant la Generalitat com el Govern madrileny tenen la fixació d’endurir els requisits d’accés al grau d’educació amb la intenció que els estudiants entrin els més preparats. Seria un primer filtre per incrementar la qualitat docent, argumenten. En aquests sentit, el curs vinent -de manera provisional- aquí i a Madrid es demanarà als aspirants que hagin aprovat -és a dir, un 5- almenys les proves de llengua de les Proves d’Accés a la Universitat, l’anomenada selectivitat. A Catalunya, el català i el castellà; a la capital espanyola, lògicament, només el castellà.\nMadrid, a més a més, donarà una segona oportunitat. Si els aspirants no aproven llengua però obtenen una nota mitjana d’un 9 sobre 14 -equivalent a poc més d’un 6,4 sobre 10- podran entrar a la facultat igualment.\nUna prova específica abans d’entrar al grau.\nEls esmentats nous requisits sobre la selectivitat s’eliminaran de cara al curs 2015-2016, d’aquí a dos anys, quan Madrid i Catalunya posaran en marxa una prova específica de coneixements, habilitats i competències docents “imprescindibles per cursar amb èxit els estudis de grau”, tal com va anunciar el departament d’Ensenyament a finals de gener. Proves específiques com aquesta ja es duen a terme en altres facultats a les universitats catalanes, com és el cas de Traducció i Interpretació per seleccionar segons el nivell d’idioma.\nEl contingut concret de les proves encara es desconeix en els dos casos, atès que tot just s’estan constituint les comissions per elaborar-les, que coordinaran representants de les universitats i els departaments d’Ensenyament, en totes dues comunitats. A Catalunya s’anomenarà Prova d’Aptitud Personal.\nEl problema a la vista d’aquesta prova serà trobar-li un encaix dins el marc de la LOMCE, que l’any 2018 preveu suprimir la selectivitat a canvi d’una revàlida -elaborada pel Ministeri i necessària per aprovar el batxillerat- i de que les universitats convoquin proves específiques. En el cas madrileny la solució serà senzilla: com que el Govern de Madrid i el central comparteixen sigles, la prova d’accés al grau d’educació quedarà eliminat quan s’implanti aquesta part de la nova llei.\nA Catalunya, per contra, serà més complicat. Les universitats catalanes, que s’oposen a la LOMCE, ja van deixar clar que es posarien d’acord per elaborar una prova d’accés conjunta que servís per mantenir de facto el paper de la selectivitat. Fonts d’Universitats expliquen que això no es veuria modificat en el cas dels aspirants a estudiar el Grau d’Educació. D’aquesta manera -si res no canvia d’aquí al 2018- els futurs alumnes de Magisteri hauran de fer tres exàmens en acabat de les classes de batxillerat: la revàlida per aprovar batxillerat, la prova acordada per totes les universitats i la Prova d’Aptitud Personal de la facultat d’educació.\nA Catalunya s’ha posat en marxa aquest curs el doble grau d’educació infantil i primària a totes les universitats que tenen facultat d’educació excepte a la UAB. Es tracta d’uns estudis amb places limitades -220 entre tots els centres- perquè hi accedeixin els joves més ben preparats, i compta ja amb un pla d’estudis que potencia les competències lingüístiques, matemàtiques, de ciències i tecnològiques, a més de contemplar també les comunicatives i interpersonals. Aquesta formació dura cinc anys i inclou una estada a l’estranger obligatòria.\nA Madrid s’ha anat una mica més enllà: la intenció és dissenyar dobles graus que fusionin els estudis de magisteri amb d’altres relacionats, com poden ser pedagogia, història i humanitats, carreres que permetrien als futurs docents ampliar el seu bagatge cultural. Aquesta proposta, segons Miquel Martínez, també s’està estudiant actualment a Catalunya, i és probable, assegura, que en els propers anys es presentin dobles graus com aquests. De fet, una de les obsessions de la consellera d’Ensenyament, Irene Rigau, que ha repetit en nombroses ocasions, és que els nous mestres adquireixin “un vast domini de la cultura”.\nDoble Grau en Educació Infantil i Primaria\nEls professors rebutgen que qualsevol titulat pugui ser… La Comunitat de Madrid instarà Educació a que permeti a…


Batalla de Znaim - Viquipèdia\nOperació: Cinquena Coalició\nCoord.: 48° 51′ 20″ N, 16° 2′ 56″ E / 48.85556,16.04889\n3.100 morts o ferits\n5.300 morts o ferits\nLandshut · Eckmühl · Aspern-Essling · Wagram · Znaim\nL'exèrcit de l'arxiduc Carles, que havia estat derrotat a Wagram el 7 de juliol, es retirà cap a Moràvia. El mariscal Marmont, al capdavant dels 10.000 home de l'exèrcit de Dalmàcia, havia rebut l'ordre de Napoléo de tallar-lis el pas. Tres dies després, el 10 de juliol, els dos exèrcits es trobaren prop de Znaim, mentre el austríacs tractaven de creuar el riu Thaya (txec: Dyje) un afluent del riu Morava.\nMarmont, en inferioritat numèrica, decidí atacar per tal d'aturar la retirada enemiga, sense éxit. L'endemà arrivà Masséna amb un altre cos d'exèrcit francès i els austríacs que defensaven el pont sobre el riu es retiraren. El francesos durant tot el dia van tractar de creuar el riu. Al vespre, després de dos dies de combats, l'arxiduc demanà una treva a Napoleó que fou acceptada.\nObtingut de «http://ca.wikipedia.org/w/index.php?title=Batalla_de_Znaim&oldid=11409292»\tCategories: Batalles de les guerres napoleòniquesHistòria d'ÀustriaCategoria oculta: Esborranys de guerres\tMenú de navegació\nDarrera modificació de la pàgina: 15 març 2013 a les 17:18.


A partir de 0 mesos (17)\nA partir de 3 mesos (20)\nA partir de 6 mesos (8)\nA partir de 9 mesos (4)\nConillet estrelles assegut sonall rosa\nTendre ninot de conillet assegut, amb llargues orelles i sonall interior. Súper suau i molt tovet, mesura uns 15 cm. Amb estampat d'estrelles i bufanda rosa. També disponible en blau. S'aconsella rentar superficialment o a la rentadora (30º) ficat en una bossa de rentat o coixinera.\nConillet estrelles assegut sonall blau\nTendre ninot de conillet assegut, amb llargues orelles i sonall interior. Súper suau i molt tovet, mesura uns 15 cm. Amb estampat d'estrelles i bufanda blau. També disponible en rosa. S'aconsella rentar superficialment o a la rentadora (30º) ficat en una bossa de rentat o coixinera.\nConillet estrelles 28 cm rosa\nTendre ninot de conillet amb llargues orelles, molt tou i amb sonall interior. Amb estampat d'estrelles i bufanda rosa. També disponible en blau. S'aconsella rentar superficialment o a la rentadora (30º) ficat en una bossa de rentat o coixinera.


Ravina Home - Hikkaduwa Hikkaduwa Sri Lanka - Ofertes d'hotels amb els MILLORS DESCOMPTES EN LÍNIA Fer un comentari al lloc web\nRavina Home - HikkaduwaGalle Road, Kumarakanda, Dodanduwa, Platja Hikkaduwa, Hikkaduwa, Sri Lanka, 80225 - Veure al mapaNotable7,5Basada en1comentariRavina Home - HikkaduwaVeure més fotosVeure més fotosVeure totes les 24 fotos\nSituat a Hikkaduwa Beach, Ravina Home - Hikkaduwa és el lloc perfecte per gaudir de Hikkaduwa i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Ravina Home - Hikkaduwa asseguren una estada plaentera als seus clients. Instal.lacions per a minusvàl.lids, transport hotel/aeroport, instal.lacions de barbacoa, lloguer de cotxes, servei de bugaderia són només algunes de les comoditats que fan que Ravina Home - Hikkaduwa sigui diferent dels altres hotels de la ciutat. L'ambient de Ravina Home - Hikkaduwa es reflexa en cada habitació. despertador, ventilador, aparell de televisió, nevera, plat de dutxa són només algunes de les comoditats a la vostra disposició. Platja privada, buceig, pesca, jardí, esports d'aigua (no motoritzats) de l'hotel, són llocs ideals per a relaxar-se després d'un llarg dia. Sigui quin sigui el motiu del seu viatge, Ravina Home - Hikkaduwa és una selecció idònia per a la vostra estada a Hikkaduwa.


de baix cap dalt: LA DIAGONAL NO PASSA PER LLEIDA (O M’HO SEMBLA)\nJa cansa. Es molt pesat que a cada informatiu de matí, tarda i nit de qualsevol dels mitjans de comunicació del principat (o d’una bona part) una de les notícies a destacar sigui el procés “participatiu” per decidir el futur de la diagonal, i que s'hem entengui, no ho dic des d’una perspectiva “leridanista” o “lleidatanista” de queixa continua contra la capital per afirmar-nos mes “aragonesos que catalans”, sinó que senzillament entenc que al principat hi ha vida enllà de Barcelona.\nDe ben segur que es una experiència participativa important on els habitants de Barcelona tenen, per primer cop, la possibilitat de pronunciar-se sobre un aspecte del seu municipi. Un procés que, malgrat la despesa de 2,3 milions d’euros ja ha demostrat les seves mancances tècniques (evidents i clamoroses) i la seva opacitat.\nPerò el que més hem sorprèn es que fa escassament un mes si que hi va haver un procés participatiu de debò, be de fet van ésser més de 200 processos als més de 200 municipis del principat que van dur a terme la consulta popular per la independència, i malgrat la implicació ciutadana fou molt superior i la suma dels recursos econòmics esmerçats molt inferior als milions d’euros de Barcelona, aquestes no van gaudir del tracte informatiu que s’està donant en aquest cas.\nMalgrat tot, el procés endegat a Barcelona esta tenint dos grans virtut, d’una banda ens permet comparar el tractament mediàtic que han donat els mitjans de comunicació (i els grups de pressió que els hi donen suport) entre les dues consultes, l’”oficial”, organitzada per l’Ajuntament i les populars, per les diferents associacions persones i organitzacions de cada municipi.\nI de l’altra banda, per qui encara en dubtava, posen de relleu la idea de participació a la que s’ha agafat l’alcalde de Barcelona per evitar la davallada continua en intenció de vot i que comparteix el seu partit i bona part dels partits de l’Ajuntament. Un procés de participació restringit, acotat i dirigit amb dues opcions, les que impliquen el canvi, notablement més afavorides que l’altra.\nAquesta consulta, amb els seus problemes, opacitat i manca de seriositat, han fet encara mes valuoses les anteriors que, en alguns casos, sense cap mena de suport institucional, quan no amb una certa hostilitat com es el cas de Lleida, es van dur endavant amb rigorositat i gran transparència i van permetre la participació de totes i tots els habitants del municipi on es van dur a terme.\nLa visió barceloninocèntrica de la realitat induida no és cap novetat, company!\nAra també podríem aplicar-ho als mitjans de Lleida ciutat respecte a "la província". Algú s'ha parat a pensar en el ridícul que sona llegir "les lleidatanes" en referència a un equip de bàsquet de la Seu d'Urgell?\nSobre els processos participatius del mes passat em pensava que te n'havies convençut de que tot plegat era cosa de padrines forassenyades...\n13 de maig de 2010, a les 12:21\nSi més no a nosaltres ens va funcionar el programari i els ordenadors. Potser aquest fet es deu al boicot soterrat de l'ajuntament, al qual haurem d'agraïr al final que no poses tots els seus mitjans a disposció de la plataforma, sense els quals la consulta va anar millor (si més no tècnicament) que amb tots els recursos de l'ajuntament de Barcelona. I tu i la teva companya, que diria aquell, queixant-vos de la manca d'implicació municipal.\n13 de maig de 2010, a les 12:51\nAquí la companya, present! Ja saps que ens passa a nosaltres, ens queixem per vici i després ho emmascarem tot amb aquest discurs pseudorevolucionari d'anar per casa.. però ara que no ens sent ningú: és pur vici, creu-me. El regidor de participació de la paeria és una autoritat en el tema consultes i en la participació democràtica en general, per la seva gran sensibilitat, altitud de mires, independència, tarannà assembleari i grans escrúpols per tots coneguts :-)\n20 de maig de 2010, a les 3:20


Gestió de residus | Institut Duc de Montblanc\nLa gestió dels residus és una de les estratègies per a la millora del medi ambient que hem endegat aquest curs com a Escola Verda. Totes les aules s’han equipat amb tres contenidors, un de groc, un altre de blau i un tercer marró. Aquests contenidors ens han d’ajudar a col·locar cada residu al seu lloc.\nLa selecció dels residus ens ajuda a reduir el volum dels que acaben a l’abocador o en incineradores, i garanteix que els residus, un cop transformats, integrin nous productes manufacturats. Mitjançant el reciclatge, els residus es converteixen en una font secundària de proveïment de matèries primeres.\nAmb la selecció de residus i el reciclatge reduïm l’ús de recursos materials i energètics, generem menor contaminació i evitem la degradació del capital natural.


El Parlament debatrà felicitar lExèrcit per la seva defensa de la democràcia\nSoldats de la Brigada Canarias amb Marines dels Estats Units\nProposta de resolució de Ciutadans que demana arran del 30 aniversari de missions de pau de les forces armades\nSi al Parlament no hi havia prou mambo, ara arriben les marxes militars. Els diputats de Ciutadans Lorena Roldán, David Bertran i Ignacio Martin Blanco han registrat una proposta de resolució per tal que la cambra catalana “feliciti” les forces armades espanyoles després de 30 anys de missions de pau. El text porta per títil, “sobre el reconeixement i agraïment a les missions de defensa i de manteniment de la pau de les Forces Armades amb motiu de llur trentè aniversari”. Una resolució que a més reclama al Parlament un homenatge als 173 soldats morts en aquestes missions en “defensa de la democràcia i dels drets humans arreu del món”. Destaca del text que consideri “imprescindible” la defensa de la pau que les forces armades fan “a l’interior de les nostres fronteres”.\nEl text de la moció porta una càrrega de profunditat amb una interpretació històrica sui generis. Si bé comença recordant que la primera missió a l’exterior d eles Forces Armades espanyoles va ser a Angola, l’any 1989, no s’està de nomenar el conflicte dels Balcans. “Les encara molt recents guerres dels Balcans, que van provocar desenes de milers de morts, ferits i desplaçats van desembocar en una regió de petits estats confrontats i amb una greu problemàtica de funcionament institucional i convivencial interna a raó dels fets succeïts i dels nacionalismes que ho van provocar, fins al punt que alguns són autèntics estats fallits”, expliquen els diputats unionistes.\nA partir d’aquí mencionen diverses missions com al Líban, Bòsnia i Hercegovina, Somàlia, Afganistan, Iraq o a la mediterrània. Accions a l’exterior on, segons Ciutadans, els soldats de les forces armades espanyoles han “demostrat sobradament la seva implicació amb els valors i els principis internacionals com el respecte als drets humans i la defensa de la llibertat i la democràcia”. Fins i tot, apunten que han perdut la vida en compliment d’aquestes missions.\nSegons el text, “la continuïtat de la conflictivitat bèl·lica en diversos indrets del món, fins i tot molt propers al nostre continent i les noves formes de conflicte armat en els quals les fronteres ja no són un element important como el terrorisme internacional i la ciberdeliqüència”. Una situació que “fa encara més imprescindible que mai la defensa de la pau al món i a l’interior de les nostres fronteres que fan les nostres Forces Armades”. Curiosament, una tasca que, en principi no li pertocaria a les forces armades, o en tot cas, hauria de tenir un paper més que secundari. En aquest marc, Ciutadans demana que el Parlament “posi de relleu la funció de les forces armades” quan “vetllen per la salvaguarda de la democràcia i que emanen de governs i estats democràtics, dels quals en són corretges de transmissió”.\nLa resolució, en cas que s’aprovés, certificaria uan “felicitació i agraïment” del Parlament a les forces armades així com el compromís a retre homenatge als 173 soldats morts en aquestes missions en defensa de la democràcia i els drets humans arreu del món. La moció viu la seva primera pròrroga de terminis per presentar esmenes. Un allargament que ha sol·licitat JxCAT i ERC i que la Mesa ha acceptat i ha donat marge fins el 15 de gener.


La Formació Professional: problemàtiques i reptes actuals » FAPA Mallorca\n« Les infraestructures educatives: necessitats actuals i de futur, construcció i actualització a les noves metodologies d’aprenentatge.\nEl transport escolar i la igualtat d’oportunitats: reflexions necessàries i solucions possibles. »\nLa Formació Professional: problemàtiques i reptes actuals\nFAPA Mallorca vol reflexionar en relació al paper de la Formació Professional a la propera legislatura.\nEn aquests moments ens trobem amb la matrícula de milers de joves als diferents cicles de formació professional existents a les nostres illes. Els desitgem molts d’encerts i vos demanem un gran esforç en el vostre procés d’aprenentatge. La formació professional ha estat tradicionalment, dins del nostre sistema educatiu, la gran oblidada, tant en qüestió pressupostària com en qüestió d’oportunitats de dur-la a terme. A més, herència d’uns plantejaments academicistes basats en l’accés a la universitat, també ha tingut l’estigma de ser una formació de menys qualitat o, com a mínim, menys prestigiosa, que la formació post-obligatòria basada en el Batxillerat i en els graus universitaris.\nPer sort aquesta idea està començant a canviar. Poc a poc, la pròpia administració, els docents, els equips directius, els equips d’orientació pedagògica, el propi alumnat i les famílies estem veient com les oportunitats de la Formació Professional són, com a mínim, iguals que les d’altres ensenyaments post-obligatoris i que, fins i tot, són majors. S’està començant a desterrar la idea que aquells alumnes acadèmicament brillants només poden triar Batxillerat i Universitat i considerar a la Formació Professional com un calaix desastre de tot aquell alumnat que treu un títol a l’Educació Secundària Obligatòria però no té uns resultats acadèmics tan brillants com es voldria.\nPerò no només basta amb canviar la idea, hem de canviar la percepció que es té d’aquests estudis, és necessari donar-lis el valor de forma pràctica. No podem oferir uns estudis que no tenen una oferta de places suficients per al número de sol·licituds que es registren. No podem oferir uns estudis que no es troben adequadament repartits al nostre territori generant greuges comparatius entre alumnat d’un municipi o d’un altre. No podem oferir uns estudis que no tenen un transport que pugui fer possible el desplaçament de l’alumnat de forma coherent, sigui mitjançant la xarxa pública de transport o bé sigui amb les concessions de transport escolar. No podem generar unes expectatives i després frustar-les perquè només es disposen de 20 places a un cicle formatiu determinat i ens trobem amb més de 165 sol·licituds. Això és frustrar a gran part dels sol·licitants davant de l’escassetat de l’oferta.\nCom podem realment prestigiar a la Formació Professional? Per una banda amb la inversió en recursos necessària per tenir una xarxa de cicles formatius adequada a la demanda i arreu del territori. Per aconseguir que aquesta inversió es faci de forma correcta no només s’ha de tenir en consideració la demanda de l’alumnat o del mercat de treball actual sinó també les projeccions de futur. Una pla de Formació Professional coherent i consensuat amb els diferents actors és vital i els diners per dur-lo a terme també. Per altra banda, la innovació en el món de la Formació Professional també és bàsica. Innovació metodològica i pedagògica però també aplicació d’allò que està funcionant a altres bandes: FP Dual entesa com una formació acadèmica i professional i no només com una resposta educativa als sectors econòmics; estudiar la possibilitat de fer més fàcil l’accés a la Universitat partint de la Formació Professional. Hem conegut una iniciativa pionera a Catalunya per cursar un Grau Superior de Formació Professional i després poder accedir de forma directa al tercer curs del grau d’una determinada carrera enlloc de fer-ho al primer curs. La possibilitat de comptar amb tot el bagatge pràctic i tècnic de l’alumnat de la formació professional és un element de millora per al món de la universitat. Això són només alguns dels exemples que podríem proposar.\nPer acabar, no ens oblidam de la Formació Professional a distància. En aquest cas la majoria dels alumnes matriculats el conformen persones adultes, que tot i que en molt de casos ja fan feina, volen millorar dins el seu treball, ampliar coneixements o simplement cercar una alternativa de feina amb la flexibilitat d’horari que aquesta modalitat ofereix. Dins aquesta acumulació diaria d’hores lectives i laborals s’afegeix la de la manca de suport per part del professorat destinat a la FP a distància (que hem de recordar que sols ser professorat que ja dóna classes a la variant presencial) o, en el millor dels casos, rebre la resposta d’una determinada pregunta fora del plaç d’entrega d’un treball o examen parcial. És en aquest punt on apareix de nou la frustració de l’alumnat forçant en molt de casos, la baixa d’alumnes. Per tant, minvar la càrrega de treball a un docent de presencial que té atorgat un grau a distància o docents amb exclusivitat en aquesta modalitat poden ser uns pilars que poden ajudar a reduir l’abandonament escolar en aquest segment de la FP.\nLa nova DG de Formació Professional té una tasca important al davant seu però principalment té un gran repte inicial: donar valor a allò que ha de gestionar i un bon primer moment per fer-ho és en l’elaboració dels nous pressupostos educatius i en aconseguir tenir els recursos necessaris per fer de la Formació Professional un camí de prestigi, de qualitat i realment accessible per a l’alumnat del nostre sistema educatiu.\nLlegim en Família FERYA menjador LOMCE TIL Formació UIB Prevenció inclusió TIC Solidaritat ASSEMBLEA motxilles solidaries Pacte Educatiu APIMA


Espanya està al màxim nivell en el tractament del càncer, però es retarda en el diagnòstic | Consumer\nEspanya està al màxim nivell en el tractament del càncer, però es retarda en el diagnòstic\nOncòlegs asseguren que els avanços terapèutics estabilitzaran la mortalitat, encara que la incidència augmentarà\nEspanya es troba en aquests moments al màxim nivell en el tractament del càncer, però es retarda en el diagnòstic. “Els problemes estan més a l’àrea diagnòstica que en la terapèutica”, va reconèixer ahir Arturo Muñoz durant la presentació a Madrid del Tercer Llibre Blanco de l’Oncologia a Espanya, del que és coordinador. Muñoz va atribuir als “fluxos en els circuits que segueixen els pacients” el fet que la confirmació mèdica d’un càncer es demori en ocasions “més mesos del que seria desitjable”.\nHi ha “menors retards en la fase de tractament, fins i tot en la quirúrgica”, i de fet -va recalcar-, “l’assistència oncològica espanyola és molt bona, comparable en tot als països de l’entorn europeu; i a més, en una sanitat fonamentalment pública”. Precisament el retard diagnòstic “és el primer que detecten el pacient i la seva família”, va advertir Javier Dorta, president de la Societat Espanyola d’Oncologia Mèdica (SEOM) i de la Federació de Societats Espanyoles d’Oncologia (FESEO), editora del llibre.\nI per aquest motiu Dorta insisteixi en la doble necessitat de, d’una banda, millorar l’assistència des d’una perspectiva integral de diagnòstic i teràpia, i, per un altre, de planificar la lluita contra el càncer per garantir la màxima accessibilitat als recursos i la seva equitat.\nPer la seva banda, el cap del Servei d’Oncologia Radioterápica de l’Hospital Clínic Universitari de Barcelona, el doctor Alberto Biete, qui va precedir a Dorta en la presidència de FESEO, va coincidir amb ell en la urgència d’assegurar la “homogeneïtat de l’assistència” amb un Pla Oncològic Nacional o, ara que la sanitat està completament transferida, amb l’harmonització de Planes Autonòmics. Catalunya -va recordar- ja ha elaborat el seu, i Andalusia, Madrid i Canàries estan seguint el seu exemple.\nA Espanya, va precisar Muñoz, el balanç és molt positiu en el camp assistencial, bastant bé però millorable en l’aspecte docent i més regular en l’àmbit investigador, on el “important avanç dels últims anys” no ha eliminat encara la “distància considerable” amb els països més desenvolupats; “s’ha fet molt, però queda molt per fer”, va postil·lar.\nBiete no va dubtar a pronosticar que la incidència s’incrementarà en els propers anys en un 30% entre les dones i en un 40% entre els homes, que s’estirarà entorn del 50% en el cas dels homes majors de 65 anys. Però això no significa, va aclarir, que vagi a pujar la mortalitat. Les previsions apunten al fet que la taxa es mantindrà estable, com a fruit d’una millora diagnòstica i terapèutica que està permetent detectar abans la malaltia, tractar-la més precoçment i augmentar la supervivència de les persones afectades.\ncàncer diagnòstic tractament


Fira Avícola Raça Prat: tradició i modernitat | El Perfil de la Ciutat\nEls galls i les gallines de la raça Prat es caracteritzen per les seves plomes d’un viu ros fosc, amb un to més pujat en el gall i en la gallina d’un ros uniforme. Les plomes caudals són de color negre verdós, amb reflexos metàl·lics, ben negres en la gallina. És també molt característic el blau pissarra de les potes i dits, del qual prové el nom amb què les aus són conegudes arreu: pota blava. Al costat de les plomes i potes, destaca el vermell viu de la cresta i el bec fosc.\nA finals dels anys cinquanta, amb la introducció de les espècies híbrides criades en granges industrials i molt més rendibles, el pota blava va quedar relegat a les masies del Prat, on les pageses van continuant criant-los més per motius culturals i tradicionals que no pas econòmics. Això va permetre la conservació del patrimoni genètic de la raça Prat.\nAls anys setanta un grup d’aficionats al Pota Blava van recórrer les masies col·leccionant els exemplars més adients amb l’objectiu de recuperar la raça. L’any 1975, l’Ajuntament del Prat va presentar un projecte als productors, que entre d’altres accions, comportava l’organització d’una exposició d’aviram. Des de llavors l’Ajuntament del Prat de Llobregat, juntament amb l’Associació de Criadors de la Raça Prat i el Consell Regulador del Pollastre i Capó Raça Prat han vetllat i col·laborat per a la conservació de l’espècie.\nActualment, la cria del pollastre raça Prat està perfectament regulada. Han de ser criats a l’aire lliure, en galliners on no poden superar els 8 animals per metre quadrat i amb alimentació natural, amb pinsos sense greixos d’origen animal. En la seva alimentació hi ha, com a mínim, un 65 % de cereals. El període de criança no pot ser inferior als 120 dies i està prohibit fer servir factors de creixement com antioxidants, espessants o altres de similars. Aquest procés dóna com a resultat una carn uniforme, melosa i fina, molt preuada pels restauradors.\nEn els darrers anys, la Fira ha estat l’element dinamitzador més rellevant per a la recuperació, consolidació i difusió de l’aviram autòcton del Prat, fomentant-lo com a producte agroalimentari de qualitat, reconegut amb una DOP (Denominació Origen Protegida) i una IGP (Indicació Geogràfica Protegida). En aquest sentit, l’Ajuntament del Prat continua treballant per promoure el producte local amb l’objectiu de consolidar i incrementar la producció d’aviram, obrint nous canals de comercialització que permetin millorar el posicionament de la marca “Pota blava” com a producte de qualitat agroalimentària autòcton.\nLa campanya comercial nadalenca, a l’entorn de la celebració de la Fira Avícola, concentra el punt màxim de comercialització dels productes de la IGP Pollastre i Capó del Prat. Al pavelló avícola i ramader de la Fira són presents una mitjana de 10 criadors. Segons les dades de 2015:\nDurant el cap de setmana de la Fira Avícola es van comercialitzar més de 200 unitats de pollastres i capons Pota blava en el punt de venda de l’estand del Consell Regulador.\nEn el Pavelló Gastronòmic de la Fira, es van consumir més de 400 menús Pota Blava. La restauració local participant en el Fira Tapa va servir més de 9.000 tapes elaborades amb pollastre i/o carxofa Prat.\nEl conjunt de restaurants del Prat participants en la campanya “El Menú de Fira” van servir, durant aquest dies, més de 500 menús basats en el Pota blava i la carxofa Prat.\nLa Fira Avícola Raça Prat, ha evolucionat amb el pas dels anys fins a convertir-se en un esdeveniment on es combina la tradició pagesa de la ciutat amb la dinamització de l’activitat econòmica local, representada per l’emprenedoria, el comerç, la restauració i l’economia social i cooperativa del municipi.\nUn dels elements que defineixen la fira és la participació, tant en relació al nombre d’expositors que hi participen, com al nombre de visitants.\nPel que fa als visitants, la Fira s’ha convertit en un esdeveniment de referència no només per al municipi, sinó també per a molts visitants de l’àrea metropolitana. Tot i les dificultats que suposa comptabilitzar el nombre de persones que visiten la Fira, es situa al voltant dels 70.000 visitants. Segons el mostreig de les enquestes realitzades durant la Fira Avícola de 2015, el 59,2% dels visitants residien al Prat, el 15,2% en altres municipis del Baix Llobregat, el 14,2% a Barcelona i, per últim, el 11,2% procedien de diferents llocs de Catalunya. El 21,3% dels visitants van anar a la fira amb intenció de fer alguna compra, mentre que el 92,5% mostrava intenció de tornar-hi en una propera edició. Finalment, la valoració global de la fira va ser de 5,2 (sobre 6).\nCada desembre, la Fira esdevé per a les persones que la visiten una experiència que combina, d’una banda, la tradició de la pagesia a través de la qualitat dels productes de la terra, el pollastre Pota Blava i la carxofa del Prat i, d’altra banda, una mostra de l’activitat econòmica, de la restauració i del comerç locals i de les iniciatives dels emprenedors i emprenedores que troben, en la Fira, un excel·lent espai de promoció.\nMaría Navarrete López\nPromoció Econòmica, Ajuntament del Prat de Llobregat\n Pollastre i capó Raça Prat. 25 anys de fira. Identitat – Tradició – Gastronomia, coordinació Antoni Palma, edita: Ajuntament del Prat de Llobregat. Barcelona, 1999.\nWWW.Consell Regulador del Pollastre i Capó Raça Prat\nThis entry was posted on divendres, 4 de/d' Novembre de 2016 at 15:31 and is filed under Actes.\tYou can follow any responses to this entry through the RSS 2.0 feed. You can leave a response, or trackback from your own site.


Lidl revitalitza l'emblemàtic Mercat Municipal de Can Vidalet i obre una nova botiga a Esplugues\nCOMUNICAT: Lidl revitalitza l'emblemàtic Mercat Municipal de Can Vidalet i obre una nova botiga a Esplugues\nLa companyia recupera un espai històric del municipi: inverteix més de 7,5 M€ en la reconstrucció integral de l'edifici, la posada en marxa de la botiga, l'habilitació dels espais dels paradistes i la urbanització de l'entorn.\nL'alcaldessa d'Esplugues ha visitat avui el nou establiment, que obrirà les portes demà i dona continuïtat a l'ambiciós pla d'expansió de Lidl a Catalunya.\nAmb aquest projecte Lidl reafirma la seva aposta per Esplugues on, a més d'aquest projecte, ja compta amb l’emblemàtica botiga dels Tres Molins i en els pròxims mesos obrirà un nou centre al Mercat Municipal de la Plana, havent invertit en total 30 M€ i generant uns 90 llocs de treball en el municipi.\nEn el seu compromís amb Esplugues de Llobregat, Lidl ha comptat amb empreses locals per a l'execució dels tres projectes, generant així desenvolupament econòmic i ocupació en el territori.\nLa companyia, que ha recuperat un espai històric del municipi, ha realitzat una inversió de més de 7,5 M€ en la reconstrucció integral de l'edifici del Mercat Municipal de Can Vidalet, la posada en marxa de la seva nova botiga, l'habilitació dels espais que ocuparan els paradistes i la urbanització de l'entorn on se situa el mercat.\nL'alcaldessa d'Esplugues de Llobregat, Pilar Díaz, ha visitat avui el nou establiment, que obrirà les portes demà, 10 de juny, i que dona continuïtat a l'ambiciós pla d'expansió de Lidl a Catalunya. Durant l'acte, els assistents han pogut visitar el nou establiment.\nEn la seva intervenció, José Mendieta, director regional de Lidl a Catalunya, ha reafirmat l'aposta de la cadena per Esplugues de Llobregat i ha explicat que “a més d'aquest projecte, Lidl ja compta amb la seva emblemàtica botiga dels Tres Molins, inaugurada a principis de l'any 2019, i en els pròxims mesos obrirem un nou centre en el Mercat Municipal de la Plana, havent invertit entre els tres projectes prop de 30 M€ i generant uns 90 llocs de treball en el municipi”.\nPer la seva part, l'alcaldessa ha agraït el compromís de Lidl amb Esplugues, valorant la seva intervenció en la revitalització d'espais emblemàtics i tan importants per al municipi i ha destacat: "A Esplugues posem en marxa fórmules noves que potencien les aliances entre el sector públic i el privat. La remodelació dels mercats és una aposta molt important que servirà per a reactivar negocis, però també per a dinamitzar la ciutat en general. Sumar una botiga Lidl a la nostra oferta comercial multiplica el poder d'atracció per a tota mena de públic".\nL'edifici compta amb 4 plantes, que es destinaran a la botiga de Lidl, les parades tradicionals, la planta logística de càrrega i descàrrega i l’aparcament. El supermercat comptarà amb una superfície de 1.300 m2 i un horari comercial de dilluns a dissabte, de 9 h a 21:30 h. Per a la construcció del nou establiment, s'han tingut en compte diverses mesures d'estalvi energètic per a assegurar l'eficiència de l'edifici, com és la instal·lació de panells solars, la il·luminació LED i la climatització eficient.\nAmb l'objectiu de mantenir el caràcter emblemàtic de l’espai, en la reconstrucció del mercat, Lidl ha respectat els seus elements més tradicionals i icònics, com és l'antiga volta característica de l'edifici. El projecte ha estat redactat per Josep Miàs, arquitecte reconegut internacionalment per altres projectes com el Club de Golf Fontanals o el Mercat de la Barceloneta. En el cas del Mercat Municipal de Ca Vidalet, ha projectat un edifici molt colorit i amb la presència d'amplis finestrals, que permeten aprofitar la llum natural i reduir el consum lumínic.\nA més de la nova botiga de la companyia, a partir del setembre, s'instal·laran a l'edifici més de 30 paradistes, que des de fa anys desenvolupen la seva activitat en un espai annex, habilitat provisionalment, a l'espera de l'execució del nou projecte. Amb la revitalització de l'emblemàtic mercat es recuperarà un espai que feia més de dotze anys que estava tancat.\nLa coexistència d'un supermercat amb les parades tradicionals dinamitzarà l'activitat de l'històric edifici, que va obrir les portes a finals de 1972, generant sinergies comercials que permetran al mercat ampliar la seva oferta i al client comprar de forma més completa. Amb aquesta renovació, el centre pretén convertir-se en un potent motor econòmic per a Esplugues de Llobregat, afavorint la revitalització de la zona.\nEn el seu compromís amb el desenvolupament econòmic i d'ocupació en el territori, Lidl ha comptat amb la col·laboració d'empreses locals per a l'execució dels tres projectes, també en el del mercat.\nL'aposta de Lidl per Catalunya\nAmb la nova botiga, Lidl reforça la seva presència a Catalunya, on està present des de 1994 i compta amb una xarxa de més de 115 punts de venda i una plantilla de més de 3.500 persones. Amb la seva activitat genera més de 20.800 llocs de treball entre directes, indirectes i induïts (un 0,60% del total de la regió) i un impacte en el PIB de la Comunitat de més de 1.000 milions d'euros anuals (un 0,46% del total).\nLa marca manté des de fa anys un fort compromís amb el desenvolupament de la indústria agroalimentària catalana. Actualment, la cadena de supermercats compra més de 600 M€ anuals en producte català i és una de les seves principals plataformes d'exportació: exporta un 28% del que compra a Catalunya a la seva xarxa internacional. La companyia treballa actualment amb 150 proveïdors locals de forma continuada i compta amb més de 1.200 referències locals, que es venen de forma continuada en les diferents botigues de Lidl a Espanya i Europa.\nFotografia amb els representats de Lidl, alcaldia i representants dels paradistes\nEtiquetes: agroalimentació, Lidl, supermercat


Agència AMICS | Ajuntament de Vilanova d'Alcolea\nL'Oficina d'Atenció a les Persones Migrants -OFAPEM- de Vilanova d'Alcolea naix amb la intenció de treballar de forma concreta i especial a cinc àrees d'acció que són imprescindibles per a la inclusió efectiva de les persones. Per tot açò, una de les funcions més importants de les professionals serà desenvolupar els protocols d'acollida i l'orientació individualitzada de les persones migrants en l'accés als diferents serveis públics i la seua coordinació:\nVivenda i Mobilitat\nAssessorament i orientació legal\nVilanova d'Alcolea és un municipi de semiinterior de la comarca de la Plana Alta amb una superfície de 68.4 km². Com a municipi de la Plana Alta gaudeix de temperatures suaus i poc de relleu (el casc de la població està a 344 m del nivell del mar) que permeten, junt amb la seua gran extensió, rendibilitzar les explotacions agropecuàries.\nAl llarg dels últims anys, la població de Vilanova d'Alcolea ha experimentat canvis importants: canvis socials i demogràfics que s'han produït i que es produiran degut a la previsió de creixement econòmic i urbanístic del municipi, a més tenint en compte la imminent posada en funcionament del treball i de la vivenda residencial. De la mateixa forma han crescut les visions positives i negatives de la immigració. Visions negatives que en molts dels casos són produïdes per la presència d'estereotips i desinformacions de la societat sobre la població immigrant.\nSón molts els que han trobat i trobaran en aquest poble un lloc on viure i conviure. I precisament, tenint en compte aquest aspecte, des de l'Ajuntament de Vilanova d'Alcolea s'elabora el Pla d'Immigració, amb el fi d'emprendre la iniciativa d'abordar el fenomen de la immigració com un dels eixos prioritaris i transversals de la seua política municipal, com a via per a garantir la convivència, la igualtat, la pluralitat, la participació democràtica i el progrés social en el futur, necessàriament intercultural, del poble de Vilanova.\nLa integració implica el reconeixement de la ciutadania, i la vertadera integració no es poden aconseguir a través de l'assegurança d'una sèrie de serveis mínims, sinó a través del reconeixement de drets, d'assumpció de deures i de la inclusió de les persones immigrants en la comunitat receptora.\nL'Objectiu general persegueix:\nTrencar l'espiral d'exclusió que de forma especial afecta a les persones migrants, ordenant, fomentant i desenvolupant, per part dels poders públics autonòmics, totes les acciones necessàries per a la seua consecució.\nFomentar la cohesió social del fortaleig de la convivència, la solidaritat, el respecte mutu i la tolerància.\nGarantir l'accés normalitzat de la població immigrant als serveis de protecció oficial.\nFacilitar la inserció sociolaboral de les persones immigrants i la tornada de les persones emigrades, especialment, els joves.\nGarantir l'accés i l'atenció sanitària de la població migrant.\nGarantir la inclusió de la població immigrant en el sistema educatiu en plenes condicions d'igualtat, trencant les segregacions i discriminacions que pogueren haver. També a la població adulta, especialment, a les dones.\nGarantir l'accés a la vivenda digna per part de la població migrant.\nPromoure accions de cooperació al desenvolupament en els països d'origen dels col·lectius immigrants amb major presencia en la Comunitat Valenciana.\nGarantir la informació dels drets i deures de les persones emigrants als països d'acollida.\nSubscriu-te a Agència AMICS


LLUÏSA LLOP PARTICIPA AL COMITÈ DE LA XARXA DE PRODUCTES DE LA TERRA DE LA DIPUTACIÓ I APOSTA PELS VINS I CAVES ECOLÒGICS — Alt Penedes\nLLUÏSA LLOP PARTICIPA AL COMITÈ DE LA XARXA DE PRODUCTES DE LA TERRA DE LA DIPUTACIÓ I APOSTA PELS VINS I CAVES ECOLÒGICS\nLLUÏSA LLOP PARTICIPA AL COMITÈ DE LA XARXA DE PRODUCTES DE LA TERRA DE LA DIPUTACIÓ I APOSTA PELS VINS I CAVES ECOLÒGICS El 28 de febrer, la presidenta de l’Àrea de Promoció Econòmica i Comarcal del Consell Comarcal de l’Alt Penedès va assistir a la reunió del Comitè Director de la Xarxa de Productes de la Terra a la Diputació de Barcelona. https://www.ccapenedes.cat/actualitat/noticies/lluisa-llop-participa-al-comite-de-la-xarxa-de-productes-de-la-terra-de-la-diputacio-i-aposta-pels-vins-i-caves-ecologics https://www.ccapenedes.cat/actualitat/noticies/lluisa-llop-participa-al-comite-de-la-xarxa-de-productes-de-la-terra-de-la-diputacio-i-aposta-pels-vins-i-caves-ecologics\nEl 28 de febrer, la presidenta de l’Àrea de Promoció Econòmica i Comarcal del Consell Comarcal de l’Alt Penedès va assistir a la reunió del Comitè Director de la Xarxa de Productes de la Terra a la Diputació de Barcelona.\nLa finalitat de la Xarxa Productes de la Terra és enfortir el teixit empresarial de productes alimentaris locals i de qualitat, de la terra i del mar, de la província de Barcelona, estructurant el sistema local de suport per tal que esdevingui més fort i eficient. El Comitè Director és l’òrgan de representació política; les seves funcions són: establir les directrius per al desenvolupament de les actuacions de la Xarxa, aprovar el pla estratègic operatiu, fer el seguiment de les actuacions i avaluar els resultats per encarregar a la comissió de seguiment les actuacions que consideri oportunes.\nLluïsa Llop, en la seva exposició, va explicitar que el Consell Comarcal seguirà treballant amb el sectors agroalimentari i vitivinícola; en aquest sentit, va destacar que es portarà a terme una jornada sobre vins i caves ecològics amb tot el sector. També va apostar per la concertació amb els agents del territori per tal d’aconseguir treballar en la mateixa línia i promocionar i donar suport als productes agroalimentaris de la comarca.\nLluïsa Llop va explicar les línies estratègiques de la seva àrea, sobretot centrades en la promoció i la difusió dels productes artesans i en la formació i l’assessorament en seguretat, qualitat i traçabilitat agroalimentàries. Amb relació a les jornada sobre vins i caves ecològics esmentada anteriorment, es vol incidir en potenciar una estratègia conjunta.\nUn altre aspecte destacat per Llop van ser les gestions que s’estan duent a terme per tal d’aconseguir la IGP (Indicació Geogràfica Protegida) per al Gall del Penedès. Totes aquestes accions estan dirigides a potenciar i donar a conèixer els productes de proximitat anomenats KM0 i a integrar aquests productes dins l’oferta enoturística del Penedès.\nLa reunió del Comitè Director de la Xarxa de Productes de la Terra va ser presidida pel vicepresident primer de la Diputació de Barcelona, Alberto Fernández Díaz, i hi van assistir consellers comarcals i diputats provincials de tota la demarcació.


Vull ser blogger: Mani/Festa\nPer Markutis a les 23:22\nCollons, si d'aquesta o en surt rés de positiu, no sé que cony estem esperant. A que se'n pixin literalment a la boca?\n11 de juliol de 2010, a les 1:10\nTotes dues són reals.\nI fins i tot uns pocs federalistes (molt il·lusos) anaren a la manifa del dissabte i animaran a la Roja el diumenge.\n11 de juliol de 2010, a les 11:09\nSeria bonic saber si ja han augmentat la prima als jugadors de la "roja" o si directament han trucat a Holanda perquè es deixin guanyar a canvi de l'IVA que es recaptarà els pròxims deu anys i la sobirania dels ports d'Empuriabrava.\nNomés per imaginar-se les gotes de suor que provoquen aquestes decisions la manifestació ja ha valgut la pena.\n11 de juliol de 2010, a les 11:18\nAllò d'ahir va ser molt real. Com ho seran els molts menys que avui sortiran si la roja quanya. És més, crec que després del que vam viure ahir, encara sortiran més enfurismats i provaran de fer més soroll. En el fons, saben que en són menys.\n11 de juliol de 2010, a les 12:00\n11 de juliol de 2010, a les 16:06\nPer arribar a això només ha calgut que se'n fotessin a la nostra cara durant quatre anys. Ara només cal que algú prengui nota. Si no, doncs a tornar-hi!\n11 de juliol de 2010, a les 17:11\nDoncs lamento fer-te avinent que la selecció ha guanyat, o sigui que tot oblidat i punt.\n11 de juliol de 2010, a les 23:01\nAssumim-ho. Som uns cagamandúrries.\n27 de juliol de 2010, a les 23:27


El Tercer Informe sobre el Canvi Climàtic a Catalunya i la ciutat de Barcelona - Mapa Barcelona + Sostenible\nEl 3è Informe sobre el Canvi Climàtic a Catalunya preveu efectes nefasts. Els signataris del Compromís Ciutadà per la Sostenibilitat responen\nSegons el Tercer Informe sobre el Canvi Climàtic a Catalunya (TICCC) el efectes esperats sobre el medi natural són:\nAugment de les temperatures extremes\nIncrement de la durada de les sequeres\nMés episodis d’inundacions, torrencialitat i de dies de pluges intenses.\nIncendis forestals fins i tot fora de l’estiu\nCanvis genètics i del metabolisme dels organismes\nGreus problemes de maduració dels productes agrícoles, etc\nConseqüències de l’increment de les temperatures sobre els sistemes humanitzats:\nAllargament dels cicles d’alguns cultius i increment dels rendiments en alguns indrets i reducció en altres.\nPossibles problemes greus de floració, maduració, cops de calor i alteracions de la qualitat dels productes agrícoles.\nEl turisme de sol i platja podrà allargar-se més de l’estiu\nEl turisme de neu no disminuirà però es redistribuirà i concentrarà en poques estacions d’esquí.\nRespecte a la salut es preveu:\nMés atacs d’asma i al·lèrgies (a Catalunya un 20-25% de la població pateix d’al·lèrgia).\nS’afavorirà la transmissió de malalties transmeses per vectors, com el dengue, el chikungunya, o la malària, sense casos autòctons actualment.\nJavier Martín, coordinador del TICCC, reclama que no acabi a un calaix. Ens cal una política contra el canvi climàtic tant d’adaptació com de mitigació.\nA Catalunya, entre 1990 i 2013, les emissions de gasos d’efecte hivernacle van augmentar un 9,2%. Entre 1950 i 2014, la temperatura atmosfèrica ha pujat 0,23°C/dècada (a l’estiu 0,33 °C). Les projeccions fins al 2050 són d’un augment d’1,4°C respecte a la mitjana del període 1971-2000).\nEl TICCC apropa les anàlisis i projeccions a escala mundial d’institucions com el Grup Intergovernamental d’Experts sobre Canvi Climàtic (IPCC) de Nacions Unides o l'Agència Europea del Medi Ambient.\nA la Conferència de les Parts de la Convenció Marc de les Nacions Unides sobre el Canvi Climàtic COP21 de París, l'Ajuntament de Barcelona va portar la lluita contra el canvi climàtic amb l’ajut dels membres de Barcelona + Sostenible.\nEl dilluns 23 de novembre de 2015 es va lliurar el Compromís de Barcelona pel Clima a l'alcaldessa de la ciutat per membres de la xarxa B+S.\nAlhora els equips de la xarxa van desenvolupar nou projectes vinculats al Compromís de Barcelona pel Clima.\nEndolla’t a l’estalvi i eficiència energètics. Fer una guia d’estàndards de confort i criteris d’estalvi i eficiència energètiques.\nReforma passiva i consciència activa per fer front a la pobresa energètica. Programa de reformes d’habitatges amb sistemes passius de baix cost i recomanacions d’hàbits.\nCobertes mosaic. Fem sostenibles els nostres terrats. Transformar cobertes en espais verds, productius, amb energies renovables i de captació de pluja.\nCamins escolars segurs. Mobilitat sostenible cap a les escoles a peu, en bicicleta i en transport públic.\nEn bici a la feina. Mobilitat laboral sostenible amb préstec de bicicletes pels treballadors/es.\nPunt verd 2.0. (punt de trobada presencial i virtual per promoure la reutilització, la reparació i la recuperació de materials). Fer que els Punts Verds esdevinguin punt d’ intercanvi de coneixements, materials i productes, difusió de la prevenció i gestió de residus i tallers de reparació.\nSarrià Residu Zero. Actuació cap al residu zero i l'economia circular a través de la millora de la separació de residus mitjançant la recollida porta a porta, la comunicació i la conscienciació.\nFem pinya contra el canvi climàtic (integració de la variable climàtica a les propostes educatives de la ciutat). Programa de formació per agents culturals i educatius per l’adaptació i contra el canvi climàtic.\nEl canvi climàtic canvia el planeta, i també et canvia a tu (pla de comunicació) Pla de missatges seriosos de responsabilitat individual i de compromisos internacionals.


GRANIER dóna més de 1300 racions del tradicional Tortell de Reis | Pans Granier\nBy Granier05/01/2018March 22nd, 2018Notícies\nGranier dóna el típic dolç de reis pels més necessitats.\nEl típic dolç nadalenc es repartirà als més necesitats a Madrid i Barcelona a través de dues associacions benèfiques: Mensajeros de la Paz i la Fundació Arrels\nSegons el Padre Ángel, “aquestos tortells ajudaran a mantenir la il·lusió del Nadal a les persones sense llar”\nGranier, cadena de fleques de referència a tot el país, ha volgut que algunes de les persones que passen per un moment complicat econòmicament, puguin gaudir aquest Nadal d’un dolç molt típic en aquestes dates, el tortell de Reis. Per aquest motiu ha decidit donar un total de 220 tortells dels quals es podran beneficiar més 1.300 persones.\nPer dur a terme aquesta acció solidària, Granier ha buscat la col·laboració de dues associacions benèfiques de referència. A Madrid, els tortells han estat donats a Mensajeros de la Paz, l’ONG liderada pel Padre Ángel, i s’utilitzaran en el seu ja tradicional sopar de Nadal, que enguany se celebra al Círculo de Bellas Artes de la mà del xef Martín Berasategui. A aquest sopar hi assistiran unes 200 persones sense llar. Mensajeros de la Paz també disposarà de tortells per repartir entre els dies de Nadal i Reis.\nEl Padre Ángel ha agraït aquesta la donació que “ens ajudarà a mantenir la il·lusió en uns dies en què tots ens volem més”. I ha afegit que “aquests tortells són símbol de solidaritat, però també aliment per a persones que tenen al carrer sa casa i que a Sant Antón troben la calor del nostre cafè i el reforç d’un bon tortell”.\nA Barcelona, Granier ha donat tortells a la Fundació Arrels, que atén persones sense llar, perquè pugui repartir durant aquestes Festes a les persones que atenen tant a la seva residència com en els habitatges que tutelen.\nEl director d’Arrels, Ferran Busquets, creu que “el Nadal és un moment on la ciutadania i les empreses acostumen a posar la mirada en les persones més vulnerables i ens agradaria que aquest pogués ser el primer pas per estendre la solidaritat i estar al seu costat durant tot l’any “.


21/11/2008: Hi havia una vegada una mà de contes...\nUn programa com "Una mà de contes", la producció infantil de TVC més exportada arreu del món, es mereixia un web molt especial. L'espai televisiu, que es pot veure en més de 10 països i s'ha traduït, entre altres llengües, a l'anglès, l'hebreu, l'àrab, l'italià, l'aranès i el gallec, adapta d'una manera molt especial contes populars. Es tracta simplement d’escoltar un conte mentre veiem en la pantalla com, al ritme de la narració i d’una música composta especialment per a l’episodi, una mà va donant forma als personatges i escenes del conte.\nEl web no es limita a oferir fora de la programació el que ja ha ofert en pantalla, sinó que aprofita els recursos que brinden les noves tecnologies per complementar els contes emesos amb propostes didàctiques. A través de diferents tallers, els usuaris podran estimular la seva imaginació dibuixant un conte, experimentant amb diferents tècniques artístiques, subtitulant-los a altres llengües, reescrivint la història o simplement fent néixer els seus personatges.\nEscollir entre un dels cent contes emesos i que es troben a l’abast és un joc. Es podran triar per personatge, per origen geogràfic, per tècnica artística, per títol, per autor i per il·lustrador. Hi ha contes dels cinc continents: des de l'Afganistan fins a les Filipines; des de l'Índia fins a Mèxic. I des de Rússia, esclar, fins a Catalunya.\nEl web, que també compta amb un blog, es posa en marxa coincidint amb la nova temporada d'"Una mà de contes", un programa en antena des del 2001. A partir del dilluns 24 de novembre s'estrena una sèrie de 20 nous capítols produïts durant l’any 2008, i es consolida en l’oferta del K3 com a franja de programació estable, cada dia a les 17.40.\n21/11/2008: La Marató ja escalfa motors a la xarxa\nLa dissetena Marató de TV3, un dels esdeveniments televisius més importants de l'any, ja està en marxa. El programa, que enguany està dedicat a les malalties mentals greus, ja disposa de web. Allà es pot trobar, en exclusiva, el recull de temes que formaran el disc d'aquesta edició. Grups tan destacats com Pastora, Estopa, Sidonie, Love of Lesbian o Duquende adapten al català, com en els discs dels anys passats, cançons d'altres artistes. Els usuaris poden escoltar al web fragments de versions de Serrat, David Bowie o Creedence Clearwater Revival.\nEl web també conté "widgets" per estar al cas de les darreres novetats; un blog amb informacions exclusives; la demo d'un joc interactiu per prendre consciència de les conseqüències de les malalties mentals; informació per anar de públic al programa, o el recull dels esdeveniments solidaris que tindran lloc per tot el país.\nA més, també es pot trobar informació sobre La Marató a Facebook, a través del grup que s'hi ha creat i que ja té més de 650 membres.\nLa Marató, que s'emet el 14 de desembre, la presentaran Lídia Heredia i Raquel Sans. L'última edició, dedicada a les malalties del cor, es va emetre el 16 de desembre de 2007, va durar més de 12 hores i va recaptar 7,7 milions d'euros.\n17/11/2008: Les interioritats de "Ventdelplà", en un blog\nLes sèries de televisió de llarg recorregut acostumen a ser font inesgotable d'anècdotes. I si la sèrie en qüestió té les particularitats de "Ventdelplà" -ambientada en un poble de Catalunya fictici però alhora real, amb una comunitat de joves seguidors molt activa, etcètera-, encara més. Per explicar-ne unes quantes, hem posat en marxa el blog Ventdelplà al descobert. Allà trobareu fotos i vídeos exclusius dels rodatges. Podreu veure en acció l'equip i els actors que ens han acompanyat al llarg de cinc temporades i més de 200 capítols.\nA més, el blog també avança algunes de les línies argumentals de la nova temporada, i serveix també per respondre i comentar les aportacions més destacades que els internautes realitzen en el fòrum de la sèrie. Evidentment, tots els missatges que contenen informació "sensible" duen l'avís "spoiler", que adverteix que si es continua llegint s'hi poden trobar dades que poden espatllar certes sorpreses de guió.\nI per als seguidors més acèrrims i digitalment més actius hem preparat uns "widgets". Així tot aquell que vulgui estar assabentat de l'última hora del blog ho tindrà molt fàcil: només li caldrà inserir el "widget" al seu blog o al seu univers de Bloglines o iGoogle.\nEl portal juvenil 3XL.cat ha estrenat un concurs on els usuaris del web han d’escriure la lletra d’una cançó on la marca Converse sigui la protagonista. Les millors estrofes, que opten a un lot de productes de la firma són interpretades pel grup fictici The Hobamas, format per dos peculiars personatges que treballen en una empresa d’elaboració de melodies de consum ràpid... i "jingles".\nEls vídeos es poden veure a través del portal 3XL.cat, espai que centralitza les participacions dels usuaris. D'altra banda, també s’ha posat en marxa una campanya de màrqueting viral per promocionar tota l’acció dins de la xarxa social (Facebook, YouTube i MySpace). Els actors que donen vida als Nachos (els dos cantants de The Hobamas) són Adrià Salas i Romain Renard, membres de La Pegatina, formació de gran èxit dins de l’última fornada de l’escena mestissa catalana.\n12/11/2008: Els webs de la CCMA baten el seu rècord d'audiència, amb més d'un milió d’usuaris únics\nLa presència a internet de la Corporació Catalana de Mitjans Audiovisuals (CCMA) ha marcat una altra fita en superar, el passat mes d’octubre, el milió d’usuaris únics, segons les dades que acaba de fer públiques l’OJD. Aquesta xifra, altament significativa, consolida la CCMA com la principal referència en català a la xarxa i reforça la tendència a l’alça de l’audiència del grup.\nD’acord amb les estadístiques que mensualment difon l’OJD, els webs de la CCMA, creats per CCRTV Interactiva, van obtenir el mes passat una xifra de 1.110.628 visitants, un 20,07% més que el mes anterior.\nEl més visitat de la CCMA va ser el grup de webs de Televisió de Catalunya, amb 828.825 usuaris únics -un augment del 22,38% respecte el mes de setembre-, gairebé 1,8 milions de visites i 19,7 milions de pàgines vistes. També és molt representativa la durada de la visita dels internautes: gairebé vuit minuts i mig, una de les més altes de l’univers internauta català.\nA continuació se situa el 3cat24.cat, que amb 252.365 usuaris -14,9% més que al setembre- segueix la seva tendència a l’alça des de la seva remodelació. El web informatiu de la CCMA va tenir més de 725.000 visites i va descarregar 2,18 milions de planes al llarg del mes passat.\nCatalunya Ràdio, per la seva banda, reforça el seu lideratge en l’àmbit de la ràdio en català a internet. Un total de 168.189 usuaris únics van visitar els webs del grup -un 14,3% més- que es van traduir en 461.000 visites i més de sis milions de pàgines vistes.\nLa pujada percentual més elevada se l’endú elsesports.cat, el portal esportiu de la CCMA, amb un 31% més d’usuaris únics respecte el mes de setembre, sumant-ne un total de 67.700. La bona acollida de les retransmissions en directe dels partits d’Eurolliga del Barça i Joventut són una de les claus d’aquest augment.\n07/11/2008: Emprenedors, vídeos exclusius per al web\nL’emissió de continguts que només es poden veure per internet és una de les apostes d’”Emprenedors”, el nou programa de TV3 que donarà un premi de 100.000 euros a la millor idea de negoci. Entre els continguts del web destaca l’emissió exclusiva per internet de la “sitcom” “Mundialsat”, que cada setmana analitza les virtuts que ha de tenir un bon emprenedor: passió, influència, constància, audàcia, determinació, confiança i creativitat.\nEl web d’”Emprenedors” també ofereix el programa sencer o fragments dels millors moments, així com la possibilitat d’avançar-se a l’emissió del pròxim programa i veure’n amb un resum. Tot plegat es troba a l’apartat “Capítols”\nPel que fa als concursants, l’apartat “Candidats” permet ampliar la informació dels seus projectes i conèixer els emprenedors que es van quedar a les portes. La crida pública va dur més de 700 persones a presentar candidatura. Després de la selecció del programa, en van quedar vuit, que són els que van començar el programa. Els emprenedors amb el projecte i el tarannà menys sòlid –segons el jurat– són convidats a abandonar l’espai.\nEls seus projectes, però, poden seguir rebent les valoracions i consells dels usuaris. En el mateix apartat “Candidats” s’ofereix un espai de participació per opinar sobre tots els projectes presentats.


Dir: Oriol Tarrasón. Amb: Llol Bertran, Mireia Gubianas, Óscar Jarque, Sandra Monclús, Vanessa Segura.\nEl tema de la maternitat ha donat per a moltes comèdies en el teatre i sembla que, tot i repetir-se com l’allioli amb ou, els autors i productors seguiran buscant en una matèria tan universal arguments per fer passar l’estona als espectadors. I això és òbviament el que pretén 'Mares', una obra llogada a Nova York i escrita per quinze autors que ha adaptat Guillem Clua en un treball que pensem merament alimentari.\nQueda clar, doncs, que la funció s’aixeca sobre una sèrie d’esquetxos protagonitzats per mares i que camina des del naixement dels fills fins a la senectut de la progenitora. Tot plegat mirat des d'una òptica suposadament divertida i desinhibida. A fe que les quatre actrius s’esforcen per fer riure, però el text dóna per al que dona i la direcció, d'Oriol Tarrasón, tampoc no ha fet gaire més que posar ordre.


Curso de verano "Empleo en tiempos difíciles". Observatori Universitari d'Inserció Laboral\nCurso de verano "Empleo en tiempos difíciles"\nDimarts, 01 de Juny de 2010 11:15\nDel 26 al 30 de juliol no et perdes el curs d'estiu "Com afrontar la cerca d'ocupació en temps difícils", obert a qualsevol persona interessada.\nA més de revisar l'actual mercat d'inserció laboral i les principals tècniques de cerca d'ocupació, el curs abordarà nous i nous escenaris com:\n- Cerca d'ocupació 2.0, impartit per Alfonso Alcántara, consultor de referència nacional en xarxes i web 2.0\n- El" personal branding", o com fer de tu una marca, impartit per Andrés Pérez Ortega, especialista en posicionament personal i pioner en aquesta matèria a Espanya.\n- L'humor positivo com a eina d'obligat compliment en la societat actual, per Germán Payo, director d'Educahumor, la primera empresa espanyola que treballa l'humor des d'un punt de vista directiu, junt Humor Positiu.\n- Una activitat de coaching, tècnica de motivació emprada en l'Alta Adreça, a càrrec de Ricardo Almenar, coach que treballa per a grans empreses amb presència en l'estranger.\nA més, comptarem amb taules redones on participaran els principals responsables d'ocupació i autoocupació de la nostra Comunitat, com Elías Amor, director de la Fundació Servef, Manuel Amorós, Gerent de l'Agència de Desenvolupament Local d'Alacant, o Salvador Gil, responsable de l'àrea d'emprendizaje de l'Impiva.\nTambé durem a terme un debat directament "des de l'altre costat", amb la participació de directors i responsables de Recursos Humans d'ECISA, Fnac Alacant, DAMEL i ENEES, així com una taula d'experiències amb emprenedors universitaris que un dia van estar en les aules i actualment treballen des dels seus propis negocis.\nConjuntament revisarem els diferents serveis d'ocupació i autoocupació de la Universitat d'Alacant ajunte els seus responsables, i treballarem actituds necessàries tals com invertir una mica de temps a aprendre idiomes.\nPots consultar el programa complet des de la web de la Universitat d'Estiu Rafael Altamira.\nPer a matricular-te segueix els passos des d'ací .\nEl curs està coordinat per l'Observatori d'Inserció Laboral i el Vicedeganat de Pràctiques d'empresa de la Facultat d'Econòmiques, i compta amb la col·laboració del CEEI d'Elx, Centre 14 i l'Agència Local de Desenvolupament Econòmic i Social de l'Ajuntament d'Alacant.\nEl programa està convalidat per 3 crèdits de lliure elecció o 30 de formació per al professorat (vàlides per a una oposició)


Apropa Cultura | Teatre Bartrina\n"La cultura accessible no és caritat, sinó dignitat. És emoció, creativitat i salut. És transformadora. La cultura ha de ser un fet quotidià per a tothom."\nApropa Cultura neix l’any 2006 amb la voluntat de millorar la vida de les persones en situació de vulnerabilitat a través de la cultura. Ofereix la col·laboració entre els equipaments culturals i les entitats socials per promoure la inclusió i la transformació social a partir de la cultura.\nDignitat versus caritat. Promoure la democratització de la cultura: el dret a la tria i a fer-ho amb antelació. Donar valor a la cultura: la gratuïtat no és la solució. Fomentar la transformació social a través de les sortides culturals. Incentivar la participació per crear coneixement comú.\nFomentar l’accessibilitat d’usuaris i professionals de les entitats socials a la programació dels equipaments culturals. Fomentar l’ús de les arts i la cultura en el dia a dia de les entitats socials. Sensibilitzar els ciutadans vers el dret a la cultura alhora que es dona visibilitat a les accions socioeducatives dels equipaments culturals. Desideràtum: Fomentar la implicació social dels equipaments culturals.\nDes del 2013 i gràcies al programa Apropa Cultura, més de 800 persones en situació de risc d’exclusió social i de l’àmbit de la salut han han pogut venir al Teatre Bartrina i gaudir-lo.


Mèxic mobilitza l'exèrcit i la policia per blindar les eleccions | Internacional | EL PAÍS Catalunya\nELECCIONS A MÈXIC 2015\nMèxic mobilitza l'exèrcit i la policia per blindar les eleccions\nL'amenaça de boicot electoral llançada per faccions sindicals ha posat el país davant un pols que el Govern afronta amb un desplegament de seguretat massiu\nMéxico 6 JUN 2015 - 21:19\tCEST\nUn policia a Guerrero (Mèxic) amb una pintada pel boicot electoral. P. PARDO AFP\nMèxic conté la respiració. L'amenaça d'un boicot electoral llançada per faccions sindicals violentes i contràries a la reforma educativa ha posat al país davant un pols que, si es consuma aquest diumenge, tindria conseqüències imprevisibles. Enfront d'aquest desafiament, el Govern ha ordenat un desplegament massiu de l'Exèrcit, la Marina i la Policia Federal. L'operatiu, tot i que cobreix tot el territori nacional, concentra les forces a Oaxaca, un dels estat més pobres i endarrerits (té un PIB per càpita set vegades inferior que l'espanyol). Allà és on la Coordinadora Nacional de Treballadors de l'Educació (CNTE), una escissió del sindicat majoritari de professors, té més força i ha imposat la seva llei.\nEn una escalada violenta, aquesta central ha demostrat al llarg de dues setmanes abruptes que té capacitat per desafiar al carrer l'Estat mateix. Ha tallat carreteres, bloquejat aeroports, pres centrals de proveïment de gasolina, destruït oficines electorals, cremat paperetes i amenaçat una vegada i una altra d'impedir els comicis. Els cops s'han succeït a Oaxaca, Michoacán, Chiapas, Guerrero i la mateixa capital. El grau de violència ha arribat a tal punt que fins i tot l'Exèrcit, encarregat de la custòdia del material electoral, va arribar a retrocedir a Oaxaca per evitar un enfrontament. Alarmat per aquesta ofensiva, l'Institut Nacional Electoral ha pres mesures extraordinàries i implorat ajuda. L’Ambaixada dels Estats Units ha demanat als seus ciutadans que no viatgin a Oaxaca, i els partits d'oposició han exigit la intervenció immediata de la mateixa presidència.\nAlarmat per aquesta ofensiva, l'Institut Nacional Electoral ha pres mesures extraordinàries i implorat ajuda\nLa resposta de l'Executiu ha mostrat l'enorme poder de coerció del sindicat. En un intent de posar fi a la violència, el Govern va decidir a final de maig concedir-los una de les seves reivindicacions més espinoses: suspendre l'avaluació dels docents, una mesura destinada a acabar amb al clientelisme que encara impera en la docència. Però la humiliant caiguda d'un dels símbols de la reforma educativa no va servir per frenar l'espiral de tensió. La coordinadora, amb el suport d'organitzacions satel·litàries, va prosseguir les mobilitzacions i va redoblar la crida al boicot. Volien molt més. Per fer marxa enrere, exigien la retirada completa de la reforma educativa. Amb aquesta bandera van deixar de banda els responsables educatius i van obrir una negociació directa amb la Secretaria de Governació (Interior).\nLes converses, dissabte al matí, encara no havien acabat, però en previsió del fracàs, el Govern ha ordenat el desplegament militar i policial. S’ha enviat més de 600 soldats de reforç a Oaxaca, i milers d'efectius s’han distribuït pels punts neuràlgics dels estats més amenaçats, entre els quals, Michoacán, Guerrero i Chiapas. “Volem que tots els mexicans puguin acudir a les urnes amb tranquil·litat”, ha assenyalat el secretari de Governació, Osorio Chong. L'Institut Nacional Electoral, temorós d'un esclat violent el dia d'uns comicis als quals estan convocats 83 milions de mexicans (es vota la Cambra de diputats, nou governadors, 16 congressos estatals i 1.009 ajuntaments), ha demanat a militars i policies “l'estricte compliment de la llei i l’escrupolós respecte als drets humans”. El desembarcament de les forces federals ha obligat el sindicat a abandonar les seus electorals preses a Oaxaca. Tot i que la tensió s’ha rebaixat, no han fet marxa enrere en la seva reivindicació principal. La lluita continua.\nEleccions Mèxic 2015


Consell aprova continuïtat funcionament PROP Vila-real | Castellón Información\nEl Consell dóna llum verda a l’actualització i la continuïtat del funcionament de l’Oficina PROP de Vila-real\nAquest conveni entre Conselleria i Ajuntament no suposa obligacions econòmiques entre les parts i tindrà una duració de quatre anys\nAquest servei mixt, situat en l’oficina de Serveis Socials, ofereix informació general de la Generalitat i compta amb un Punt de Registre d’Usuari per a l’expedició de certificats digitals i Cl@ve. A més, l’Ajuntament continuarà fent les tasques de registre públic\nEl Consell ha aprovat un conveni de col·laboració entre la Conselleria de Participació, Transparència, Cooperació i Qualitat Democràtica i l‘Ajuntament de Vila-real per a actualitzar i donar continuïtat al funcionament de l’Oficina PROP mixta en la localitat.\nEls punts d’atenció a la ciutadania de la Generalitat tenen per objectiu acostar l’Administració als municipis, descentralitzant els serveis administratius i els tràmits, a més de prestar una atenció personalitzada.\nLes oficines PROP mixtes faciliten els tràmits de la ciutadania amb la Generalitat i integren els principals serveis municipals, evitant desplaçaments innecessaris als veïns i oferint un servei de qualitat, optimitzant recursos i guanyant en eficiència.\nEl PROP de Vila-real ofereix informació general de la Generalitat i compta amb un Punt de Registre d’Usuari per a l’expedició de certificats digitals i Cl@ve. A més, l’Ajuntament continuarà fent les tasques de registre públic. Aquest conveni no suposa obligacions econòmiques entre les parts i tindrà una duració de quatre anys.\nEls PROP en la Comunitat Valenciana presten servei presencial en les seues instal·lacions des d’el mes de juny passat a través de cita prèvia. La ciutadania pot sol·licitar-la a través del següent enllaç o del telèfon 012 per a cada tràmit o gestió que desitge realitzar.\nactualització12 cita previa43 oficina PROP3 servei120 Serveis Socials126 Vila-real6887